open-index/open-wikipedia-markdown huggingface dataset:
Myter fra Meso-Amerika

***Myter fra Meso-Amerika*** er en bok i Bokklubbens serie Verdens Hellige Skrifter, redigert av Lars Kirkhusmo Pharo og utgitt i 2007. Boken inneholder religiøse tekster fra de ulike kulturene i Mesoamerika før den spanske erobringen i 1521, blant annet aztekisk mytologi og mayamytologi.

Mesoamerika defineres av bokens redaktør som den vestre delen av Honduras og El Salvador, det nordvestlige, sentrale og sydlige Mexico, hele Belize og hele Guatemala. Her levde folkegrupper som mayaer, aztekere, olmekere, zapotekere, toltekere, purépechaer, tlapanekere, otomier og mixtekere, som alle levde i urbane høykulturer i perioden ca. 1000 f.Kr.–1521 e.Kr.

Mange av kulturene har fellestrekk, selv om det også er kulturelle og religiøse forskjeller. Gruppene hadde kontakt på flere nivå (handel, krig, migrasjon), og har felles kalender (mayakalenderen), felles tallsystem (maya-matematikk), skriftsystemer, felles interesse for mesoamerikansk ballspill, likhetstrekk i monumental arkitektur, og likhetstrekk i religiøse myter og ritualer.

Tekstene er hentet fra tre kilder: logosyllabiske inskripsjoner (*[[hieroglyfer]]*) fra precolumbiansk tid, manuskripter skrevet eller initiert av de spanske etnograf-misjonærene på 1500-tallet og etnografiske innsamlinger på 1800- og 1900-tallet. Blant de mest kjente 1500-tallsmanuskriptene er *[[Codex Vindobonensis Mexicanus I]], [[Chilam Balam]], [[Popol Wuj]]* og *[[Florentinerkodeksen]]* av Bernardino de Sahagún.

## Innhold
* **Skapelsen og verdensordenen**. Inskripsjoner om kalendertid, De fem soler (aztekermyte), Mennesket skapes og mais oppdages (aztekermyte), Skapelsen i Popol Wuj, Første mann, kvinne og barn (zapotekmyte) og ytterligere fem myter fra de andre kulturene.
* **Oversvømmelse av jorden**. Tre fortellinger fra ulike kulturer.
* **Solen og månen**. Fire fortellinger fra ulike kulturer.
* **Regn og mais**. Sju fortellinger fra ulike kulturer.
* **Det hinsidige**. Seks fortellinger fra ulike kulturer.
* **Dyr og nagualisme**. Fem fortellinger fra ulike kulturer.
* **Helt-Gud-mytologi**. Menneskeguden Topiltzin Quetzalcoatl.
* **Nasjonalisme og etnisk identitet**. Huitzilopochtlis fødsel (aztek), Reisen fra Aztlán og grunnleggelsen av Tenochtitlan (aztek), Åpenbaringen av Jomfruen av Guadalupe (aztek), Historien om fargene av Subcommandante Marcos, Historien om Don Francisco Xiu (yucatek).

## Referanser


## Bibliografi
* *Myter fra Meso-Amerika*. Utvalg og innledende essay av Lars Kirkhusmo Pharo ; oversatt av Kari og Kjell Risvik. Bokklubben, 2007. LV, 327 s. (Verdens hellige skrifter; 42). ISBN 978-82-525-6405-1
Stella Maris

**Stella Maris** er en skulpturgruppe/installasjon av den norske kunstneren Steinar Christensen som er plassert i sjøkanten i bygda Skutvik i Hamarøy. Verket ble avduket i 1994, og er en del av Skulpturlandskap Nordland.

Skulpturen består av seks elementer:
* Fire femtakkede stjerner med en diameter på 200&nbsp;cm: to i rustbrunt cortenstål, en i sjøvannsbestandig marin-aluminium fra Mosjøen og en skåret ut av fauskemarmor.
* Fiolinhals av granitt  fra Lødingen med en lengde på 204&nbsp;cm.
* Drikkebeger av cortenstål med en høyde på 240&nbsp;cm.

Verket ble innviet under Hamsundagene 1994 av forfatteren Kim Småge som det åttende i skulpturlandskapsprosjektet. Verket kostet 300 000 kroner, hvorav ca. 50 000 kroner ble betalt av Hamarøy kommune.

## Referanser
Idrettslaget ROS

**Idrettslaget ROS** (stiftet 6. februar 1919 som *Spikkestad Idrettsforening*) er et norsk idrettslag fra Røyken og Spikkestad i Asker kommune i Akershus (frem til 2020 Røyken kommune i Buskerud). Idrettslaget har per 1. januar 2019 ca. 2000 medlemmer fordelt på 13 særidretter: allidrett, badminton, basketball, boksing, fotball, friidrett, håndball, ski, svømming, sykkel,  tennis,  turn og volleyball.

Idrettslagets nye storstue, ROS Arena, ligger på Spikkestad og består av idrettsbaner, turnhall, speilsal, kafé, møterom og 700 tilskuerplasser.

## Historie
Idrettslaget ROS er et resultat av en sammenslutning mellom *Spikkestad Idrettsforening* (stiftet 6. februar 1919) og *Røyken Idrettsforening* (stiftet 16. mars 1932). De to klubbene gikk sammen 20. mars 1963 og tok etter hvert navnet ROS.

## Idretter
### Fotball
ROS fotball har 800 spillere fordelt på 50 lag og er en av Buskeruds største klubber. Klubben har eget fotballakademi og er satellittklubb for spillerutvikling i NFF Buskerud, de har også et samarbeid med Strømsgodset IF . Antallet jenter som spiller fotball har doblet seg i perioden 2014 - 2018 og klubben har nå tilbud fra 1. klasse til A-lag kvinner. ROS fotball har eget klubbhus vis-a-vis ROS Arena, med garderobeanlegg, møterom, kiosk og lokaler til utleie for ulike typer arrangementer.

A-laget for menn spiller i 5. divisjon i Buskerud per 2024. Laget var i 3. divisjon i 2010.

A-laget for kvinner ble kretsmestere i 2023. Laget spiller i 4. divisjon i Buskerud.

### Tabell – fotball for menn

## Referanser


## Litteratur
* 

## Eksterne lenker
*
Superveteranan

***Superveteranan*** er et musikkalbum med Arnsteins, utgitt i .

## Sporliste
# «Superveteranan»
# «En glad gutt fra Skandinavien»
# «Du e go nok som du e»
# «Jammen va det livat»
# «Arnsteins gamle trækkspæll»
# «Elsjokk»
# «Polkafeber»
# «Ungkarslengsel»
# «Hun kommer med sommeren»
# «Hoinna, onga og gammel æppelvin»
# «Nå kan hele verden synge med»
# «Gamle Gunleik»

## Referanser


## Eksterne lenker
*
Løk

**Løk** har flere betydninger:

*Løk (botanikk), plantedel nederst på stengelen hos visse planter
*Løkplanter, planter (i ordenen Asparagales) som har løk
**Løkfamilien (Alliaceae), en familie av løkplanter
***Løkslekta *(Allium)*, en slekt i løkfamilien
****Vanlig løk, matløk, gul løk, rødløk, kepaløk *(Allium cepa)*, en art i løkfamilien
Allen Stanford

**Robert Allen Stanford** (født 24. mars 1950) var en prominent finansmann og filantrop, kjent for å stå bak en av tidenes største Ponzi-svindler. Stanford stod bak nå nedlagte *Stanford Financial Group* og hadde statsborgerskap både på Antigua og Barbuda og i USA.

I begynnelsen av 2009 ble Stanford utsatt for flere etterforskninger av mulig svindel, og 17. februar 2009 ble det tatt ut tiltale mot ham. Selv hevdet Stanford at han led av hukommelsestap etter å ha fått hodeskader i en slåsskamp i fengselet i 2010.

I juni 2012 ble han dømt til 110 års fengsel for investeringsbedrageri av 7 milliarder dollar, samt til å betale 5,9 milliard dollar i erstatning til investorene han hadde bedratt.

## Referanser
Pjesker (innsjø)

**Pjesker** (umesamisk: *Bieskiejávrrie*) er en innsjø (og et tettsted) i den sørøstlige delen av Norrbottens län i Sverige. Innsjøen ligger på grensen mellom Arvidsjaur kommune i Lappland og Piteå kommune i Norrbotten. 

Innsjøen har et overflateareal på ca 10 km², og har en beliggenhet på 342 meter over havet.
Største dyp er på ca. 20 meter. Viktige fiskearter i innsjøen er abbor, gjedde, mort, lake og ørret.

Navnet «Pjesker» er av samisk opprinnelse, og skal bety noe slikt som «delt sjø», eller ifølge andre kilder «klippesjøen».

## Referanser
Råneträsket

**Råneträsket**, er en innsjø i Lappland i Sverige. Råneträsket ligger sør for fjellet Dundret i Gällivare kommune, og er kildesjøen til Råneälven. Sjøen har et overflateareal på ca 10 km², og dybden varierer fra 7 til 11 meter. Viktige fiskebestander i innsjøen er gjedde, abbor, mort, sik og harr.

Det er også et fritidsområde rundt sjøen, med et 70-talls fritidsboliger.
Stener Heyerdahls park

**Stener Heyerdahls park** er et parkanlegg i Festningsgata i Kvadraturen i Kristiansand.  Parkens navn er til minne om legen Stener Severin Heyerdahl (1811 – 1883).  Parken ligger på det tidligere hospitalets tidligere kirkegård.  Før anleggelsen av parken, ble gravene flyttet. I parken er det et lekeanlegg for barn.

## Parkens historie
I 1896 gav en utflyttet kristiansander, gartner av yrke, uttrykk for forargelse over at byens politikere ikke gjorde noe med den åpne plassen der det tidligere hadde vært kirkegård. «paa et kort besøg i min fødeby, ser jeg at Hospitalets kirkegaard fremdeles henligger stemoderlig behandlet», skrev han i et brev til formannskapet. Dette utløste en rekke forslag for hva som måtte gjøres fra både innbyggerne i byen og folk utenbys. Men lite skjedde fra kommunens side.

I desember 1898 tok flere av Kristiansands innbyggere til orde for å anlegge et parkanlegg i byen. «Parken skal være til glæde for hele den øvre Bydels Beboere, samtidig som det vil være til fryd for vor By», skrev de i et brev til formannskapet, og lanserte samtidig det som tidligere hadde vært sykehusets kirkegård som et egnet sted for anleggelse av parken.

I mai 1900 vedtok formannskapet å anlegge et parkanlegg. Lokaliseringen ble Hospitalets kirkegård. Da året 1900 gikk mot slutten var den åpne plassen blitt et parkanlegg med plen, trær og benker.

## Eksterne lenker
*   «En park til ære for byens bedste søn»
Topiltzin Quetzalcoatl

**Topiltzin Quetzalcóatl** (f. 935 eller 947 e.Kr.) var etter legendene en prestekonge i Tula, toltekernes hovedstad, et stykke nord for Mexico by. Han beskrives som «det mest fremtredende eksempel på ... mektige historiske individer som ble guder gjennom en senere apoteose»

Ifølge noen av legendene om hans styre var han imot krig og menneskeofringer. Av denne grunn kom han i strid med presteskapet knyttet til krigsguden Tezcatlipoca og måtte flykte fra Tula. Toltekerne ble av de etterfølgende mesoamerikanske kulturene regnet som en høytstående sivilisasjon, som det ga prestisje å være knyttet til. Aztekerkongen Moctezuma II, som hersket fra 1502 til 1520, regnet seg som en direkte dynastisk etterfølger etter Topiltzin Quetzalcoatl.. I aztekisk mytologi fortelles det at Topiltzin Quetzalcoatl forsvant, men skal komme tilbake.

Rundt denne tiden foregikk det en spredning av en fornyet kult omkring guden Quetzalcóatl sørover i Mesoamerika. Det er uklart hvorvidt det er noen sammenheng mellom prestekongen Topiltzin Quetzalcoatl og mayafolkets guddom kalt Kukulkan eller Quetzalcóatl. I noen legender synes han å smelte sammen med guden Quetzalcóatl, som hos aztekerne også var kjent som Ehecatl (vindguden).

## Tekster på norsk
* En beretning fra Bernardino de Sahagúns *[[Florentinerkodeksen]]* er utgitt på norsk i antologien *[[Myter fra Meso-Amerika]]*, 2007.

## Referanser
Løk (botanikk)

**Løk** er en fortykket stand av underjordiske grunnblader nederst på stengelen til løkplanter. Det er planter innen ordenen Asparagales, fordelt på fire familier, som har løker. Grunnbladene (eller bladstendene, som det også kan kalles) som utgjør løken er tettsittende lagdelte og sammenvokst til en opprett, spiss knoll. Løkens blader er kjøttfulle og inneholder både frøet og lagret næring, i tillegg til å beskytte den framvoksende spiren. Løken beholdes gjennom plantens fulle levetid.

Løken bærer ikke selv grønne blader, den utgjøres av bladstender eller grunnblader som selv ikke bærer regulære blad. Løkene må ikke forveksles med stengelknoller eller pælerøtter. Enkelte arter i orkidéfamilien har en type overjordiske pseudo-løker som heller ikke må forveksles med løk.

Løker foretrekker oftest en kald overvintring hvor løken er i dvale, og dette er grunnen til at løker skal plantes ut om høsten. Det er noen unntak fra denne regelen – ved arter som ikke tåler frostfull overvintring av løken, f.eks *Amaryllis belladonna*.

## Løkplanter
I ordenen Asparagales finnes mange planter med løk. Disse kalles løkplanter. Blant dem er løkfamilien og liljefamilien. Løkplantene er vanligvis 2- eller flerårige, og de er enfrøbladete planter (blomsterplanter). 

Å skille løk fra enkelte arters rotknoller kan være vanskelig. Krokusslekta, orkidéfamilien, sverdliljefamilien og dagliljefamilien har er ikke løkplanter.

## Grupper av løkplanter
*Hyasintfamilien (Hyacinthaceae)
**Klokkeblåstjerneslekta (*Hyacintoides*)
**Snøstjerneslekta (*Scilla*)
**Fuglestjerneslekta (*Ornithogalum*)
**Perleblomslekta (*Muscari*)
*Løkfamilien (Alliaceae)
**Løkslekta (*Allium*)
*Påskeliljefamilien (Amaryllidaceae)
**Påskeliljeslekta (*Narcissus*)
**Snøklokkeslekta (*Galanthus*)
**Klosterklokkeslekta (*Leucojum*)
*Liljefamilien (Liliaceae)
**Gullstjerneslekta (*Gagea*)
**Tulipanslekta (*Tulipa*)
**Ruteliljeslekta (*Fritillaria*)
**Liljeslekta (*Lilium*)

## Referanser
Rautasjaure

**Rautasjaure** (nordsamisk: *Rávttasjávri*) er en smal 18 kilometer lang innsjø sør for Torneträsk i Kiruna kommune, Sverige. Innsjøens overflate har en høyde på 560 meter over havet, og den ligger i en dyp dal, omgitt av fjell som strekker seg ca 1000 meter over innsjøens overflate. Rautasjaure har sitt utløp lengst mot øst, via Rautasälven, som der danner et utløp som gir svake strømmer i deler av innsjøen. *Rávttasjávri* betyr «fjellrøyesjøen», noe som peker til innsjøens rike forekomster av røye.

*Jámikasuolu*, som betyr «de dødes øy», er en øy i Rautasjaure hvor samer tidligere begravet sine døde.

## Referanser
Torgeir Dahle

**Torgeir Dahle** (født 17. april 1984 i Trolla i Trondheim), ofte kalt *Daille*, er en norsk fotballspiller som spiller spiss for Byåsen. Han har tidligere spilt for Byåsen. Dahle signerte for Bodø/Glimt 23. august 2011. Dahle skåret 11 seriemål og hadde 9 målgivende passninger for Byåsen i 2011. 

## Referanser
Premier League Player of the Month

**The Player of the Month** er en fotball-pris som gis til den beste Premier League-spilleren hver måned gjennom sesongene. 

## Liste over vinnere

### [[FA Premier League 1994–1995|1994-1995]]

* Prisen ble delt mellom [[Alan Shearer]] og [[Chris Sutton]].

===[[FA Premier League 1995–1996|1995-1996]]===

* Prisen ble delt mellom Stan Collymore og Robbie Fowler.

### [[FA Premier League 1996–1997|1996-1997]]

### [[FA Premier League 1997–1998|1997-1998]]

* Prisen ble delt mellom [[Andy Cole]] og [[Kevin Davies]].

===[[FA Premier League 1998–1999|1998-1999]]===

===[[FA Premier League 1999–2000|1999-2000]]===

===[[FA Premier League 2000–2001|2000-2001]]===

===[[FA Premier League 2001–2002|2001-2002]]===

===[[FA Premier League 2002–2003|2002-2003]]===


===[[FA Premier League 2003–2004|2003-2004]]===

* Prisen ble delt mellom Dennis Bergkamp og Edu.

### [[FA Premier League 2004–2005|2004-2005]]

### [[FA Premier League 2005-06|2005-2006]]

### [[FA Premier League 2006/07|2006-2007]]

* [[Robbie Keane]] og [[Dimitar Berbatov]] delte prisen.
===[[Premier League 2007/08|2007-2008]]===

===[[Premier League 2008/09|2008-2009]]===

===[[Premier League 2009/10|2009-2010]]===


===[[Premier League 2010/11|2010-2011]]===



===[[Premier League 2011/12|2011-2012]]===


===[[Premier League 2012/13|2012-2013]]===

===[[Premier League 2013/14|2013-2014]]===

* Steven Gerrard og Luis Suárez delte prisen.
### [[Premier League 2014/15|2014-2015]]

### [[Premier League 2015/16|2015-2016]]

### [[Premier League 2016/17|2016-2017]]

### [[Premier League 2017/18|2017-2018]]

### [[Premier League 2018/19|2018-2019]]

### [[Premier League 2019/20|2019-2020]]

### [[Premier League 2020/21|2020-2021]]

### [[Premier League 2021/22|2021-2022]]

### [[Premier League 2022/23|2022-2023]]

## Tildelinger pr spiller
*Oppdater 16. september 2022*

## Tildelinger etter nasjonalitet
*Oppdater 15. januar 2023*

## Tildelinger pr klubb
*Oppdater 15. januar 2023*

## Se også
* Premier League Manager of the Month

## Referanser
Dekksgutt

**Dekksgutt** er en tidligere stillingstittel i et dekksmannskap på et handelsskip. Ett års fartstid som dekksgutt ga rett til å mønstre som jungmann. En dekksgutt utførte i hovedsak tilsvarende arbeid som en jungmann og en lettmatros. Arbeidet var vakter, dekksarbeid og håndtering av fortøyninger. Vekselvis hadde en dekksgutt dekksarbeid eller vaktarbeid som hovedoppgave.

Den første *dekksjente* ble mønstret på et norsk fartøy i 1968.

## Arbeidstid
Ved dekksarbeid arbeidet en dekksgutt sammen med resten av dekksmannskapet fra kl. 7 til 17 avbrutt av fire spise- og hvilepauser, 30 min. frokost kl. 8, 30 min. kaffe og kake kl. 10, 1 time lunsj kl. 12 og 30 min. kaffe og kake kl. 15. Middag ble servert kl. 17. Dekksmannskapet ble vekket av dekksvaktene når de skulle begynne om morgenen eller gå vakt. Når skipet gikk østover eller vestover ble klokka justert regelmessig for å kompensere for geografiske tidsforskjeller. Klokka ble justert kl. 3 om natta, og tidsforskjellen ble fordelt på vaktgruppene slik at hver vakt fikk 20 minutters kortere eller lengre vakt.

Norge hadde tidligere et stort antall skip med en stor mannskapsbesetning på hvert, og antallet norske sjøfolk var betydelig. Skipstypene er siden 1960 i betydelig grad endret i størrelse, spesialisert etter frakttype og bemannet annerledes enn tidligere.

## Sjøvakt
Sjøvaktene ble utført av seks mann fra dekksmannskapet som arbeidet fire timer to ganger pr. døgn sammen med tre styrmenn. Kontinuerlig var to mann og en styrmann på vakt og førte skipet på fastsatt kurs. Nær land, ved havneanløp og i kanaler var også skipets sjøkaptein tilstede og førte da skipet sammen med styrmannen. Mannskapet som gikk sjøvakt gikk utkikk og hadde rorvakt vekselvis. Utkikksvakten ga signal om observasjoner på sjøen og fikk tilsvarende tilbakemelding. Rormannen styrte på en kompasskurs eller plasserte roret i en vinkel som ble beordret av skipets fører. I spesielle situasjoner kunne det også gis andre instrukser om oppgavene, som flagghilsing eller regelmessig tåkesignal. Når skipet lå ved kai kunne en dekksgutt også gå landvakt.
Trollsjön

**Trollsjön**, (nordsamisk: *Rissajávri*, oversatt: *Sjøen som gnistrer som ild*) er en klarvannssjø og en steril fjellsjø i Kiruna kommune i Lappland, Sverige. Man kan se innsjøens bunn, til tross for dens dybde på 36 meter. Siktdybden er trolig større, men kan ikke bekreftes. Trollsjön har beliggenhet 815 meter over havet, lengst inn i dalføret Gearggevággi ved foten av Gearggečorru og Vássečohkka, oppdemmet av en høy mur av store steinblokker. Sjøens utløp er underjordisk, og munner ut i bekken Gearggejohka på motsatt side av den naturlige steinmuren, og fortsetter ned dalføret.

Trollsjön består av smeltevann fra de omliggende isbreene. Innsjøen er isbelagt til et stykke ut på sommeren, og er kun isfri tre måneder i året.

## Eksterne lenker
* Vattenkemi i sjöar i Abiskoområdet
Skalkká

**Skalkká** (tidligere skrevet *Skalka* eller *Skalkajaure*) er en innsjø i Jokkmokk kommune, Norrbottens län i Lappland, Sverige. Innsjøens overflate ligger på 295 meter over havet, og innsjøens areal er på ca 46&nbsp;km². Sjøen dreneres gjennom Lilla Luleälven.

## Referanser
DS «Stavangeren»

**DS «Stavangeren»** var et lasteskip bygget av Stavanger Støberi & Dok som byggenummer 57. Skipet ble overlevert til skipsreder Kornelius Olsen i Stavanger i september 1908. Gikk blant annet i charter for United Fruit Company mellom Cuba og Jamaica til New York. Skipet ble hugget i Belgia i 1952.

## «Stavangeren»
* 1908:	September: Levert som «Stavangeren» til A/S D/S Stavangeren ved Kornelius Olsen, Stavanger.

## «Jamaica»
* 1939: Solgt til det rederiet AB Jamaica ved Sven Salén Stockholm, Sverige. Omdøpt «Jamaica».
* 1948: Overtatt av Sven Salén AB, Stockholm, Sverige.
* 1952: 8. august, ankom Hamixem, Belgia for hugging

## Kilder
*«Stavangeren» www.sjohistorie.no
*Erling Jensen: *Stavanger Støberi & Dok*, 2008 ISBN 9788292309568
*www.skipet .no Kornelius Olsen

## Eksterne lenker
* 
* Stavanger Støberi & Dok 
* Ellis Island-Stavangeren
* Shipspotting - Jamaica
DS «Gansfjord»

**DS «Gansfjord»** var et lasteskip som ble bygget av Stavanger Støberi & Dok i 1913 med byggenummer 67. Skipet ble overlevert til skipsreder Kornelius Olsen i Stavanger i juli samme år. Skipet ble ved samme reder til det ble solgt i 1950.

## «Gannsfjord»
* 1913: Juli: Levert som «Gansfjord» for A/S D/S Gansfjord ved Kornelius Olsen, Stavanger
* 1940: April: Overtatt av Nortraship
* 1945: Oktober: Tilbakelevert eier

## «Maria Teresia»
* 1950: Solgt til Cia. Naviera Oriente ved Fernando Giménez Méndez, Puerto Cortés, Honduras.
* 1954: Omdøpt «Maria Teresia»

## «Baleares»
* 1957: Solgt til Casa Blanca SS Co. (Palmer Lines, Havana), Puerto Limón, Costa Rica. Omdøpt «Baleares»     
* 1959: 18. juni: Grunnstøtte ved Punta Hollandes ved Cape San Antonio. Senere brakt flott.
* 1959: 25. juli: Ankom Vera Cruz, Mexico, under slep for hogging

## Kilder
*
*«Gansfjord» www.skipshistorie.net
*Erling Jensen: *Stavanger Støberi & Dok* 2008 ISBN 9788292309568
*www.skipet .no Kornelius Olsen

## Eksterne lenker
* 
* Stavanger Støberi & Dok 
* Warsailors – Gansfjord
* Ellis Island- Gandsfjord
Jake Cherry

**Jacob «Jake» Cherry** (født 15. september 1996 i New Jersey) er en amerikansk skuespiller, best kjent for rollen som Nicky Daley i *[[Natt på museet]]* og *[[Natt på museet 2]]*, samt også rollen som Young Dave i *[[Trollmannens læregutt (2010 film)|Trollmannens læregutt]]*.

## Filmografi
* 2004: *[[House M.D.]]*
* 2006: *[[Natt på museet]]* som Nick Daley
* 2009: *[[Natt på museet 2]]* som Nick Daley

## Referanser


## Eksterne lenker
*
Abelvattnet

**Abelvattnet** (sørsamisk: *Aapije*) er en innsjø i Västerbottens fjell mellom Södra Storfjället og Artfjället i Storuman kommune i Sverige. Innsjøen dreneres gjennom Gejmån til Umeälven. Innsjøens overflateareal varierer betydelig, da sjøen er flerårsmagasin for Gejmåns kraftverk. I perioden 2007 til 2010 ble det bygget et nytt minikraftverk der, det første nye kraftverket i Sverige på 15 år.

## Referanser




## Eksterne lenker
* 
* Om det nye kraftverket ved Abelvattnet
Cornelius Middelthon jr.

**Cornelius Middelthon jr.** (født 23. februar 1893 i Stavanger, død 7. juni 1967) var en norsk kjøpmann.

Han gikk middelskole, handelsskole og deretter ved Warners College i Richmond, før han en tid var ansatt i P.H. Matthiessen & Co. i Newcastle upon Tyne. Han gikk inn i familiens forretning C. Middelthon’s Dampskibsexpedition, eid av faren Cornelius Middelthon, i 1914 og ble etterhvert kontorsjef, bestyrer og eier. Cornelius Middelthon jr. hadde en rekke styreverv, blant annet som medlem av representantskapet i Stavanger Preserving Co., Stavanger Hermetiske Fabrik og Stavanger Forsikringsselskap A/S, styremedlem i Stavanger-avdelingen av Norsk Brændselolje A/S samt varamedlem av A/S Ryfylke Kraftanlægs styre.

## Referanser
DS «Lysefjord»

:*Flere skip har hatt navnet *«Lysefjord»*

DS «Lysefjord» var et [[lasteskip]] bygget ved [[Stavanger Støberi & Dok]] som byggenummer 71. Skipet ble overlevert til [[skipsreder]] [[Kornelius Olsen]] i [[Stavanger]] i juli [[1915]]. Skipet ble ved samme reder til hun krigsforliste.

* 1915: febr.: Levert til A/S D/S Lysefjord ved Kornelius Olsen, [[Stavanger]] som «Lysefjord»
* 1940: Overtatt av [[Nortraship]].
* 1943: 1. april: Torpedert av den tyske [[undervannsbåt]] U-155 i utenfor [[Havanna]], på reise [[Tampa]], [[Florida]] – [[Puerto Barrios]] lastet med [[trelast]] og [[stykkgods]]. Av mannskapet omkommer        fire. Elleve mann kom seg i en livbåt å rodde til Gobernadora fyr på [[Cuba]], resterende åtte mann plukket opp fra en flåte av det amerikanske skipet SS «Howard» og brakt til Tampa i Florida.

==Kilder==
*
*Erling Jensen: *Stavanger Støberi & Dok'' 2008 ISBN 9788292309568
* www.skipet .no Kornelius Olsen

## Eksterne lenker
* 
* Stavanger Støberi & Dok 
* Warsailors – D/S Lysefjord
Soutujärvi

**Soutujärvi** (samisk: *Savdijávri*) er en større innsjø i den nordlige delen av Gällivare kommune, som ligger langs E10. Navnet Soutujärvi brukes også iblant som en felles benevnelse for tettstedene Skaulo og Puoltikasvaara, som ligger ved innsjøen; stedenes felles samfunnshus heter for eksempel *Soutujärvi Folkets Hus*. Navnet Soutujärvi er en forfinskning av det samiske navnet.

## Referanser


## Eksterne lenker
* Soutujärvis hembygdsförening
DS «Viator»

**DS «Viator»** ble bygget av Stavanger Støberi & Dok som byggenummer 46. Skipet ble overlevert til rederiet Holdt & Isachsen i Stavanger i juni 1904. Skipet hadde flere eiere før det forliste i 1935.

## Historie
* 1904: Juni: D/S A/S Svithun ved Holdt & Isachsen A/S, Stavanger 
* 1917: Charter Cuba-New York. Holdt & Isachsen                                   
* 1920: Mars: D/S A/S Svithun ved H.B. Isachsen, Stavanger                                                         
* 1921: November: D/S A/S Svithun ved Holdt & Isachsen Eftf. Stavanger                                           
* 1933: Oktober: D/S A/S Vestfart ved Erling Sannes, Bodø                                                                
* 1935: 31. oktober: Kolliderer med «Ormidale» i tykk tåke og forliser nær Thunder Bay Light, Lake Huron den på reise fra Oslo til Chicago med stykkgods.

## Kilder
* «Viator» www.sjohistorie.no
*Stavanger Støberi & Dok 
*http://www.skipet.no/skipet/

## Eksterne lenker
* Foto Digitalt Museum
* Ellis Island - Viator
* Thunder Bay – Viator
* Viator The Gazette
Abmoträsket

**Abmoträsket** er en innsjø i Lappland, Sverige. Innsjøen har et overflateareal på 10 km², og har beliggenhet langs Abmobäcken, sør for Sorsele.

## Eksterne lenker
* Abmoträsket, VISS, Vatteninformationssystem Sverige
Ábrávrre

**Ábrávrre** (tidligere skrevet *Abraure, Abrajaure*) er en innsjø i Lappland, Sverige. Innsjøen dreneres av Abmoälven, som er en av Piteälvens sideelver.

Abraure er navnet på bebyggelsen som ligger inntil innsjøen.

## Referanser
Ala Lompolo

**Ala Lompolo**, eller **Ala Lombolo**, er en grunn, drøyt 25 hektar stor myrsjø, like sør for Kiruna, og like ved bebyggelsen *Lombobo strand*. Sjøen er Norrbottens läns mest forgiftede innsjø.

Litt lenger nord ligger innsjøen Yli Lompolo.

## Økologi
### Dyreliv
Det biologiske mangfoldet i Ala Lompolo er marginalt og begrenset på grunn av dens kraftige forurensninger og til dels oksygenfrie tilstand. Livet på sjøbunnen domineres av fjærmygglarver, men det er også ertemuslinger og vannmidder der.

Det ser ut til at større fisk har vært fraværende fra sjøen en betydelig tid. På begynnelsen av 1990-tallet ble det gjennomført fiske på sjøen med tanke på prøvetakninger, men det ble ikke fanget fisk der, til tross for gjentatte forsøk. Tidligere hadde blant annet større ørreter og røyer svømt i innsjøen. Småfisk, trolig nipigget stingsild, finnes derimot fortsatt, både i innsjøen og i Luossajoki.

Fuglefaunaen er mangeartet, i motsetning til de ovennevnte. Mange fugler hekker og hviler i det grunne vannet, deriblant horndykker, toppand, siland og hettemåke.

### Planteliv
Også Ala Lompolos over- og undervannsvegetasjon er minimal, og begrenset til sjøens grunnere deler. I den sørvestlige delen av sjøen er utbredelsen størst. Rundt sjøen finner man vier, starr og skoger av fjellbjørk.

## Miljøproblem
### Forurensning
Det var på begynnelsen av 1990-tallet, i forbindelse med LKABs undersøkelser i forkant av tømming av den sørlige delen av Luossajärvi, at man først oppdaget krisetilstandene i innsjøene. Fisken var borte, og sjøen inneholdt store mengder miljøgifter.

Bunnsedimentet inneholder høye verdier av diverse tungmetaller, spesielt kvikksølv; 230 kg ligger på bunnen, og innsjøen har tatt stor skade av dette. Utover kvikksølv beregnes sedimentet å inneholde ti tonn zink, tre tonn kobber, 1,6 tonn bly, ett tonn molybden og 33 kg kadmium. Det er ikke helt klart hvor kvikksølvet kommer fra, LKABs tidligere anvendelse av kvikksølvsalter ved malmanalyser er en mulig årsak. I tillegg er det 17 000 ustabile granater i innsjøen, som Sveriges forsvar dumpet en gang på 1950-tallet, samt høye verdier av PCB.

De ekstreme forurensningene i Ala Lompolo har ført til at blant annet fjærmygg har utviklet tydelig misdannede munndeler.

### Tiltaksmuligheter
Sanering av Ala Lompolo er aktuelt, da sjøen er kilde for elver som blir tatt opp av Torneälven, noe som påvirker hele vannsystemet nedstrøms. For høye verdier av kvikksølv er konstatert i blant annet gjedde i Jukkasjärvi siden begynnelsen av 1990-tallet.

## Referanser


## Litteratur
**Kiruna, 100-årsboken* ISBN 91-630-9371-5

## Eksterne lenker
* Kiruna kommun: ''Projekt Ala Lombolo''
Thaao Penghlis

**Thaao Penghlis** (født 15. desember 1945 i Sydney, New South Wales i Australia) er en australsk skuespiller av gresk herkomst.

Penghlis startet sin karriere som skuespiller på teater før han begynte med film. Penghlis er kjent fra amerikanske såpeoperaer som f.eks. Days of Our Lives, Santa Barbara og General Hospital som i USA vanligvis går på dagtid. Penghlis har også hatt flere forskjellige gjesteroller i TV-serier som Par i hjerter, Nero Wolfe og Magnum, P.I.

## Referanser


## Eksterne lenker
*
DS «Fiskeren» (1884)

**DS «Fiskeren»** var et kystruteskip bygget av Stavanger Støberi & Dok i 1884 som byggenummer 7. Skipet ble overlevert til rederiet Soggendals Dampskibsselskab i Sogndal i august samme år. Skipet hadde flere eiere til det ble hugget i 1939.

## Historie
* 1884: August: Soggendals Dampskibsselskab A/S, Sogndal              
* 1887: A/S Vesteraalens Dampskibsselskab,Stokmarknes, Bodø                   
* 1890: September: Grunnstøtte og sank 25. september ved Stabben Fyr,Florø
* 1893: Hevet og reparert ved Bergen Mekaniske Verksted.,Bergen.Ankom 3. mai-1893
* 1895: August: Christiania Kyst Dampskibsselskab (B.Heyerdahl) Kristiania   Omdøpt  DS Harald Haarfager
* 1899: A/S Christiansand Dampskibsselskab, Kristiansand                        
* 1906: A/S Christiansand Dampskibsselskab (N.Rosenkilde) Kristiansand               
* 1937: A/S Christiansand Dampskibsselskab (M.Mosvold,Farsund) Kristiansand       
* 1938: Desember: Grunnstøtte 18. desember ved Grønningen Fyr. Satt på grunn i Kristiansand havn.
* 1939: Solgt til Grimstad Ophugnings Co., Grimstad

## Kilder
*Erling Jensen: *Stavanger Støberi & Dok*, 2008  ISBN 9788292309568

## Eksterne lenker
* Stavanger Støberi & Dok
Elizabeth Peña

**Elizabeth Peña** (født 23. september 1961 i New Jersey, død 14. oktober 2014 i Los Angeles) var en amerikansk skuespillerinne.

Hennes far var en cubanskfødt skuespiller, forfatter og regissør som var med-grunnlegger av Latin American Theatre Ensemble som organiserte teater-oppsetninger for latinamerikanske skuespillere. Peña ble uteksaminert fra New Yorks High School of Performing Arts i 1977. Peña hadde en gjesterolle i den attende episoden av TV-serien *[[Numb3rs]]*, sesong to, der hun spilte rollefiguren Sonya Benavides. Peña er også kjent for å ha medvirket i *I Married Dora*, en situasjonskomedie som varte i bare tretten episoder i 1987. Peñas første ekteskap, med William Kibler, endte i skilsmisse i 1988. Hun giftet seg deretter med en snekker, Hans, i 1994. De fikk to barn: en datter, Fiona, og en sønn, Kaelan.

## Referanser


## Eksterne lenker
* 
*
Jonas L.A.

***Jonas L.A.*** er en amerikansk komiserie for ungdom og barn som gikk på Disney Channel fra 2009 til 2010. Serien er med Jonas Brothers og handlet om brødrene Lucas og vennene deres i sommerferien. Brødrene var på ferie i sommerhuset i LA.

## Medvirkende
* Kevin Jonas som Kevin
* Joe Jonas som Joe
* Nick Jonas som Nick
* Chelsea Staub som Stella
* Nicole Anderson som Macy
* David Henrie som Seiselv
* Adam Hicks som DZ

## Referanser


## Eksterne lenker
*
Mario Van Peebles

**Mario Van Peebles** (født 15. januar 1957 i Mexico by i Mexico) er en amerikansk regissør og skuespiller som har spilt i en rekke Hollywood-filmer, blant annet i *[[Heartbreak Ridge]]* (1986) og *[[Haisommer – hevnen]]* (1987).

Peebles er sønn av filmskaper, regissør og skuespiller Melvin Van Peebles og hans kone, den tyske skuespillerinnen og fotografen Maria Marx. Peebles studerte ved en videregående skole i Connecticut før han ble uteksaminert fra Columbia University i 1978 med en bachelorgrad i økonomi. I løpet av de neste 30 årene, spilte Van Peebles i og regisserte flere TV-programmer og filmer, deriblant Lost, Panther, Ali og New Jack City. Peebles er gode venner med flere kjente skuespillere som Christopher Lambert og Jean-Claude van Damme. Van Peebles og hans familie bor i en miljømessig og bærekraftig livsstil, som er dokumentert i reality-serien *Mario's Green House*, som i USA ble vist på TV den 27. september 2009.

## Referanser


## Eksterne lenker
*
Amy Madigan

**Amy Madigan** (født 1950) er en amerikansk skuespiller.

Madigan er kjent for sin rolle som Annie Kinsella i filmen *[[Fortidens helter]]* fra 1989 og som karakteren Iris Crowe i TV-serien *Carnivale* fra 2003 til 2005. Madigan studerte filosofi ved Marquette University i Milwaukee før hun begynte ved Lee Strasberg Theatre Institute. Hun flyttet til Los Angeles i 1970. Madigan ble nominert til en Oscar for sin prestasjon i filmen *Twice in a Lifetime* fra 1985. Madigan har siden 1983 vært gift med skuespilleren Ed Harris som hun spilte mot i dramafilmen *[[Gone Baby Gone]]* i 2007. Paret har datteren Lilly sammen.

## Referanser


## Eksterne lenker
*
Lou Diamond Phillips

**Lou Diamond Phillips** (født 1962) er en amerikansk skuespiller på film, TV og teater.

Phillips ble født som Lou Diamond Upchurch på Subic Bay US Naval Station i Zambales på Filippinene, sønn av Lucita Aranas og Gerald Upchurch, en offiser i United States Navy. Hans far var amerikaner av skotsk-irsk avstamming og en fjerdedel Cherokee-avstamning, og hans mor, født i Candelaria, var fra Filippinene med både spansk, kinesisk, hawaiisk og japansk avstamning. Phillips vokste opp i Texas, der han studerte ved Flour Bluff High School før han ble uteksaminert fra University of Texas som ligger i Arlington. 

Phillips’ gjennombrudd som skuespiller kom da han spilte hovedrollen i filmen La Bamba. Han fikk en Golden Globe-nominasjon for sin birolle i Stand and Deliver, og en Tony Award-nominasjon for sin rolle i filmen *The King and I*. Han opptrådte i Young Guns i 1988, og i oppfølgeren Young Guns II i 1990. I 1994 spilte han i Teresa's Tattoo, og i 1998 fikk han en rolle i Another Day in Paradise. Andre kjente filmer Phillips har vært med i inkluderer Tapperhet i strid fra 1996, Che, og Love Takes Wing. Før hans store gjennombrudd som skuespiller, spilte Phillips i TV-serien *[[Miami Vice]]*, i episoden «Red Tape» som ble vist 13. mars 1987, der han portretterte FBI-agenten Bobby Diaz. Phillips hadde en rolle i den første sesongen av TV-serien ''24'' som en hemmelig agent for de amerikanske myndighetene der han spilte mot den tidligere *[[Young Guns]]*-stjernen Kiefer Sutherland. Phillips har en fast rolle i TV-serien *[[Numb3rs]]*, der han spiller rollen som Ian Edgerton, en FBI-agent og skarpskytter som arbeider som instruktør på Quantico. Phillips debuterte på Broadway-teateret i 1996.

Phillips giftet seg med Julie Cypher, en regi-assistent, 17. september 1987. De ble skilt etter nesten tre år, den 5. august 1990, da Cypher forlot ham for å begynne et forhold med rockemusiker Melissa Etheridge. Phillips hadde deretter et forhold med Jennifer Tilly, men de to giftet seg aldri. Phillips giftet seg senere med Penthouse-modell Kelly Preston Phillips, de har to døtre: Grace Moorea og Isabella Patricia (tvillinger født 5. oktober 1997). Tvillingdøtrene bor sammen med deres mor etter at Phillips og Preston tok ut en seperasjon i 2004 og deres skilsmisse ble sluttført i juli 2007. 

Phillips giftet seg i august 2007 og fikk datteren Indigo Sanara som ble født i oktober 2007. Den 11. august 2006 ble Phillips arrestert for vold i sitt eget hjem i Los Angeles etter en krangel med sin samboer og fremtidige kone, makeup-artist Yvonne Boismier. Phillips ble dømt til tre års prøvetid og han fikk 200 timer med samfunnstjeneste for denne voldsepisoden.

## Referanser


## Eksterne lenker
*
Alajávri

**Alajávri** (finsk: *Alajärvi*) er den tredje største innsjøen langs Torneälven i Sverige, og den ligger 25&nbsp;km nedstrøms fra Torneträsk. Innsjøen er om lag ti km lang, den dekker 11,1 km² og er på det dypeste 20 meter. Den 170&nbsp;000 hektar store halvøyen nord for Alajávri er siden 1980 **Alajaure naturreservat**, og dessuten et Natura 2000-beskyttet område.

Alajávris innløp er Jiegaguoika (Jiekakoski), mange bekker og kilder, og utløpet er Váhkuguoika (Vakkokoski). *Alajávri* er nordsamisk og har blitt benyttet på kart siden 1983, mens innsjøen lokalt kalles *Alajärvi*, som er finsk for «nedre sjøen». Alajávri, Jiegajávri og Dárrájávri har egen bestand av røye som har tatt seg ned fra Torneträsk, men denne er i ferd med å bli utryddet av sik, som dominerer innsjøen. Innsjøen har lange tradisjoner med fiske. I området finnes et titalls hytter, og en av de første til å bygge en var Hans Rikard Stöckel i 1929. Helt siden 1600-1700-tallet har folk reist hit fra Kurravaara for å fiske.

## Referanser
Ismail (navn)

**Ismail** eller **Ismael** (arabisk: إسماعيل‎) er et arabisk mannsnavn med opprinnelse i det hebraiske navnet יִשְׁמָעֵאל som betyr «Gud vil høre».

## Utbredelse
*Ismail* er et utbredt arabisk mannsnavn ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Ismael Rivera (1931–1987), puertoricansk salsamusiker
* Ismail Kadare (1936–2024), albansk forfatter
* Ismail Khan (f. 1946), afghansk offiser og tidligere guvernør av Herat-provinsen
* Ismaël Lô (f. 1956), senegalesisk musiker
* Ismail Haniyeh (1963–2024), palestinsk politiker 
* İsmail YK (f. 1978), tyrkisk popartist

## Referanser


## Eksterne lenker
Tony Plana

**Tony Plana** (født 19. april 1952 i Havanna på Cuba) er en cubansk-amerikansk skuespiller og regissør.

Familien hans flyttet til Miami i 1960, da Plana var åtte år gammel. Han ble utdannet ved Loyola Marymount University og senere studerte han skuespill ved Royal Academy of Dramatic Art i London, Storbritannia. Han har vært gift med skuespillerinnen Ada Maris siden 1988. Plana spilte Ignacio Suarez i TV-serien *[[Ugly Betty]]*. Plana er også kjent fra gjesteroller i TV-serier som *[[Star Trek: Deep Space Nine]]*, *[[Resurrection Boulevard]]*, *[[Commander in Chief]]*, **, *[[The West Wing]]*, ''24'', *[[Cagney & Lacey]]* og i 2011 hadde Plana en rolle i TV-serien *[[Frustrerte fruer]]*, der han spilte stefaren til Gabrielle Solis som voldtok henne. Plana underviser i skuespill ved California State University.

## Referanser


## Eksterne lenker
*
Terry Markwell

**Teresa «Terry» Markwell** er en amerikansk-født skuespiller, født i Phoenix, Arizona. 

Terry fikk sin første smak av skuespill mens hun var ansatt hos Plaza Three, et talent-byrå i Phoenix, Arizona på slutten av 1970-tallet og tidlig på 1980-tallet. Markwell er trolig best kjent for å ha opptrådt som IMF-agent Casey Randall i den første sesongen av Mission: Impossible som ble vist på TV i 1988 og 1989. Siden den gang har Markwell kun dukket opp sporadisk i filmer og på TV-skjermen da hun primært driver sitt eget interiør-selskapet under navnet Markwell Design Group. 

## Eksterne lenker
*
Jon Polito

**Jon Polito** (1950–2016) var en amerikansk skuespiller kjent for sine mange samarbeid med Coen-brødrene.

## Liv og virke
Han var av italiensk slektsbakgrunn. Han fikk stipend ved det katolske Villanova University og studerte teatervitenskap der. Deretter begynte han en karriere i New Yorks teaterverden. Han spilte både på Broadway (som i teaterstykkene *American Buffalo*, og med Faye Dunaway i *Curse of an Aching Heart*). Off Broadway spilte Polito blant annet med Sigourney Weaver i stykket *Gemini*.

Han spilte også i TV og film; i de to første sesongene av TV-serien ** og i den første sesongen av *Crime Story*. Polito ble tildelt utmerkelsen Maverick Spirit Award Event under Cinequest Film Festival i 2005.

## Filmografi
* 1986 Highlander
* 1991 Barton Fink
* 1991 Rocketeer
* 1994 The Crow
* 1994 Det store spranget
* 1998 Den store Lebowski
* 1999 Stuart Little
* 2001 Mimic 2
* 2004 The Last Shot
* 2007 American Gangster
* 2010 The Last Godfather
* 2013 Gangster Squad
* 2014 Big Eyes

## Referanser


## Eksterne lenker
*
Cathy Podewell

**Cathy Podewell** (født 26. januar 1964 i Evanston, Illinois) er en amerikansk skuespiller. 

Podewell studerte ved University of California i Santa Barbara, der hun tok hovedfag i drama og dans. Podewell blir best husket for sin rolle som Cally Harper Ewing i TV-serien Dallas fra 1988 til 1991. Podewell debuterte som skuespiller i 1988 med skrekkfilmen Night of the Demons. Hun hadde også flere gjesteopptredener på forskjellige TV-programmer som Murder, She Wrote, Beverly Hills, 90210, Walker, Texas Ranger, og Growing Pains. Det var i hennes tid ved settet på Growing Pains Podewell ble anbefalt til en rolle i TV-serien Dallas.

## Referanser


## Eksterne lenker
*
Corneille

**Corneille** er det franske ordet for kråke. Kan for øvrig referere til:

* Pierre Corneille fransk forfatter
* Thomas Corneille fransk skribent
* Guillaume Cornelis van Beverloo, nederlandsk kunstner, med kustnernavn Corneille
DS «Patria» (1920)

**DS «Patria»** var et lasteskip bygget av Stavanger Støberi & Dok i 1920 med byggenummer 80. Skipet ble overlevert til rederiet Madsen & Jespersen i Stavanger samme år. Skipet ble solgt til Danmark og omdøpt «Askø». Da skipet forliste var det i svensk eie og het «Foxen»

## «Patria»
* 1920: Februar: Levert som «Patria» for Madsen & Jespersen, Stavanger

## «Askø»
* 1925: Solgt til Dampskibsselskabet Heimdal, København. Omdøpt «Askø»

## «Foxen»
* 1939: Solgt til O. F. Ahlmark & Co. Karlstad. Omdøpt «Foxen»
* 1940: 18. januar: Skipet brakk i to og forliste 85 nautiske mil øst av Pentland Sound etter en kraftig eksplosjon. Skipet gikk ned i løpet av 90 sekunder og 17 av mannskapet på 19 omkom. En av de overlenende ble etter seks dager reddet av Frithjof Utne på det norske skipet «Leka». Den andre overlevende ble tidligere reddet, også av et norsk skip. Skipet var på reise fra Garston, Storbritannia til Göteborg, Sverige lastet med kull

## Kilder
*Erling Jensen: *Stavanger Støberi & Dok* 2008 ISBN 9788292309568
*«Foxen» Wrecksite.eu
*A/S DAMPSKIBSSELSKABET "HElMDAL"
*«Askø» Uboat.net

## Eksterne lenker
* Stavanger Støberi & Dok
Álggajávrre

**Álggajávrre** er en innsjø på grensen mellom nasjonalparkene Padjelanta og Sarek, med beliggenhet ved munningen av Álggavágge i Lappland, Sverige. Innsjøen er ofte besøkt av turgåere på tur inn og ut fra Sarek, og har to robåter tilgjengelig, som gjør det mulig å forsere denne uten å måtte vade ved Miellädno eller Alep Sarvesjåhkå.

Ved innsjøens nordende står det et lite steinkapell.

## Referanser
Árbujávri

**Árbujávri** er en liten innsjø i Torne lappmark i Kiruna kommune, Sverige. Innsjøens vannivå sank 15 meter i forbindelse med gravingen av en kanal.

## Referanser
Stor-Björkvattnet

**Stor-Björkvattnet** er en innsjø 392,5 meter over havet i Storuman kommune i Sverige. Sjøen har utløp gjennom Lill-Björkvattnet og Gardiken til Umeälven.

## Se også
* Liste over innsjøer i Skandinavia

## Referanser




## Eksterne lenker
*
Båtsträsk

**Båtsträsk** er en innsjø som etter oppdemmingen av Uddjaure flyter sammen med og blitt en del av komplekset Ajsjaure-Uddjaure. Hele komplekset ligger 420 meter over havet sør i landskapet Lappland i Sverige. Reguleringen har også medført at sjøkomplekset vurderes å ha utilfredsstillende økologisk potensial.

## Referanser
Stor-Mattaure

**Stor-Mattaure** (lulesamisk: *Stuor Mattávrre*) er en innsjø i Arjeplog kommune i landskapet Lappland, Sverige.

Stor-Mattaure har et overflateareal på 18,4 km². Innsjøen ligger nord for Arjeplog, 452 meter over havet. Gjennom Flyggsundet i innsjøens søndre ende er den forbundet med Lill-Mattaure (Máttávrre). Vest for Stor-Mattaure ligger vannet Bietsasjávrre. Innsjøene dreneres via Gállájávrre av Mattaureälven. Elven har tidligere vært en del av en kanal for tømmerfløting.

## Referanser
Øystein Røger

**Øystein Røger** (født 1963) er en norsk skuespiller som i 2006 mottok Teaterkritikerprisen for sitt arbeid i 2005/2006. Han er kjent fra roller som Erasmus Montanus, Peer Gynt, Yang Sun (*[[Det gode mennesket i Sezuan|Det gode menneske fra Sezuan]]* av Bertolt Brecht) Jørgen Skolmen i *[[Kampen for tilværelsen (norsk TV-serie)|Kampen for tilværelsen]]* i NRK og Svend Foyn (hørespillserie etter romaner av Jan Mehlum).

På teaterscenen har han også hatt stor suksess sammen med Kåre Conradi i forestillingen *[[Stones in his pockets]]*, som gikk for fulle hus i en årrekke. I dette stykket fremstilte Conradi og Røger i en rekke ulike rollefigurer; 18 roller til sammen. Det var Øystein Røger selv som via internett oppdaget dette opprinnelig irske stykket da han var en av de ansvarlige for repertoaret for Torshovteatret.

Han vant i 2006 både Kritikerprisen og Heddaprisen for beste mannlige hovedrolle for rollen som Den ukjente i August Strindbergs *[[Til Damaskus]]* på Nationaltheatret. I 2011 hadde han hovedrollen som «Suru» i *Rockeulven*, som var Nationaltheatrets første større musikalsatsing. Han er også kjent som Finn Kristoffersen i *[[Frikjent]]*.

## Filmografi

## Stemmer

## Referanser

## Eksterne lenker
* 
* 
*
Fjosoken

**Fjosoken** (umesamisk: *Fievsuoke*; fra samisk *fjosokk*, «tåkete sjø» eller «tåkenes sjø») er en innsjø langs Juktån i Lappland, Sverige. Innsjøen er cirka 25 kilometer lang, og har et overflateareal på . Langs sjøen ligger tettstedene Berglunda og Fjällsjönäs.

Storjuktans reguleringsmagasin, som ble bygd i 1961, strekker seg opp i Fjosoken. Innsjøens overflate blir regulert mellom 410 og 412 meter over havet.

## Referanser




## Eksterne lenker
*
Geälluonjárgga

**Geälluonjárgga** er et nes i innsjøene i Arjeplog kommune i svensk Lappland. Neset skiller innsjøene Båtsträsk og Hammarträsket fra hverandre.
Fag (arkitektur)

**Fag** er et lånord fra nedertysk *vak*, som i nordiske språk betegner et *avgrenset felt*, i bygninger feltet mellom søyler eller  stendere (stolper) i bindingsverk eller staver i fagverk.

I bygningsfag betegnet ordet «vindusfag» tidligere et helt vindu med to rammer innenfor et *fag* i veggen, både i bindingsverk, murverk eller lafteverk. Opprinnelsen er dansk  bindingsverk, der et *fag* betegner mellomrommet mellom to *bindinger*, som er grunnenheten i et tradisjonelt hus av bindingsverk og består av to stolper, en tverrbjelke og et par sperrer. Et fag med vindu var da et «vindusfag», og ordet ble på norsk brukt også om ett vindu uansett byggemåten. I eldre branntakster oppgis alltid antall «fag vinduer», som da betyr antall vinduer, med ordet *fag* som overflødig tillegg. I nyere norsk bygningsterminologi betegner ordet et *vindusfelt tilsvarende en vindusramme*.

I gotisk katedralarkitektur inneholdt faget et triforium og et klerestorium med vinduer.

Innen lagerhåndtering er termen «fag» underordnet «korridor» (gang) og overordnet «plukk» (hylle)

Ordet betegner også et *avgrenset menneskelig virkefelt, ervervsområde eller studium*. Derav ord som *fagfolk* og fagforening m.fl.

## Referanser


## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
*Gunnarsjaa, Arne: *Arkitekturleksikon*. Oslo, Abstrakt forlag AS, 1999, ISBN978-82-7935-197-9
Ikkesjávrre

**Ikkesjávrre** (tidligere: *Ikesjaure*) er en innsjø i Arjeplog kommune i Sverige, i nærheten av grensen mot Norge. Innsjøen ligger mellom fjellmassivene Årjep Sávllo og Stuor-Jiervas, og dreneres gjennom bekken *Ikkesjåhkå*, som via *Seldutjåhkå* renner ut i Skellefteälven. Ikkesjávrre sies å ha den svenske fjellverdenens lengste sandstrand.

## Referanser
Kakel

**Kakel** (lulesamisk: *Gáhkal*) er en innsjø i Lappland, Sverige. Sjøen ligger like nordøst for Arjeplog og på nordsiden av Riksväg 95. Den er skilt fra Hornavan bare med en smal landtunge der veien mellom Arjeplog og Stenudden går, tildels over steinfylling og bro over Rappasundet. Innsjøen er en del av Skellefteälvvassdraget.

## Se også
* Liste over innsjøer i Skandinavia

## Referanser
Karats

**Karats** eller **Karatj** (lulesamisk: Gárásj) er en innsjø i Jokkmokk kommune i Norrbottens län i Svensk lappland.

Innsjøens nordvestre del ligger i Pärlälvens fjellurskogs naturreservat. Utløpet er i sørøst gjennom Pärlälven til Lille Luleälven ved Jokkmokk og videre til Luleälven. Innsjøens areal er knapt 60 kvadratkilometer og vannflaten ligger 414,8 meter over havet.

Innsjøens samlede nedbørsfelt utgjør 1 173 kvadratkilometer, hvorav 63 % er skog og 27,4 % vannflater.

## Se også
* Liste over innsjøer i Skandinavia

## Referanser




## Eksterne lenker
* Nedbørsfelt på sveriges meteorologiske og hydrologiske institutt Vattenwebb (S-HYPE)
* Laste ned data fra den svenske Vattenarkiv
*
Kiltijärvi

**Kiltijärvi** er regnet for å være en del av bebyggelsen Vettasjärvi i Gällivare kommune, Norrbottens län i Sverige.

Kiltijärvi ligger ved en innsjø med samme navn. Rundt innsjøen er det hytter, hvor de fleste ikke er bebodd hele året. Innsjøen Kiltijärvi er ca 3 hektar, med friskt, rent vann.